ddrg/super_eurlex huggingface dataset:
Úradný vestník L 249 , 24/09/1994 S. 0018 - 0018

Fínske špeciálne vydanie: Kapitola 3 Zväzok 61 S. 0074

Švédske špeciálne vydanie: Kapitola 3 Zväzok 61 S. 0074



Rozhodnutie Komisie z 12. septembra 1994 o zrušení povolení pre produkty na ochranu rastlín obsahujúce cyhalotrín ako aktívnu látku (94/643/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Komisie (EHS) č. 3600/92 z 11. decembra 1992, ktoré ustanovuje detailné pravidlá na realizáciu prvej etapy pracovného programu popísaného v článku 8 ods. 2 smernice 91/414/EHS [1] o uvádzaní na trh produktov na ochranu rastlín, najmä na jej článok 4 ods. 5, keďže cyhalotrín bol jednou z 90 látok zahrnutých v prvej etape pracovného programu ustanoveného v článku 8 ods. 2 smernice 91/414/EHS [2]; keďže žiadny výrobca ani členský štát neoznámil záujem o zahrnutie tejto látky do prílohy I smernice 91/414/EHS; keďže sa musí zobrať do úvahy, že informácie potrebné k prehodnoteniu tejto látky nebudú odovzdané v rámci pracovného programu a z toho dôvodu by sa malo prijať rozhodnutie, ktorým sa odoberú povolenia na používanie produktov na ochranu rastlín obsahujúcich túto aktívnu látku; keďže toto rozhodnutie nevylučuje, že cyhalotrín bude zvažovaný v rámci opatrení ustanovených v článku 6 smernice 91/414/EHS; keďže opatrenia ustanovené v tejto smernici sú v súlade so stanoviskom Stáleho výboru pre zdravie rastlín, PRIJALA TOTO ROZHODNUTIE: Článok 1 Členské štáty zaistia: 1. že povolenia na používanie produktov na ochranu rastlín obsahujúcich cyhalotrín budú odňaté do šiestich mesiacov od dátumu tohto rozhodnutia; 2. že od dátumu tohto rozhodnutia neudelia ani neobnovia žiadne povolenie na používanie produktov na ochranu rastlín obsahujúcich cyhalotrín podľa výnimky v článku 8 ods. 2 smernice 91/414/EHS. Článok 2 Táto smernica je adresovaná členským štátom. V Bruseli 12. septembra 1994 Za Komisiu René Steichen člen Komisie [1] Ú. v. ES L 366, 15.12.1992, s. 10. [2] Ú. v. ES L 230, 19.8.1991, s. 1. --------------------------------------------------
Úradný vestník L 151 , 17/06/1994 S. 0036 - 0037

Fínske špeciálne vydanie: Kapitola 3 Zväzok 58 S. 0085

Švédske špeciálne vydanie: Kapitola 3 Zväzok 58 S. 0085



Rozhodnutie Komisie z 25. mája 1994 o podrobných pravidlách na uplatňovanie smernice Rady 90/425/EHS, pokiaľ ide o odber vzoriek na účely veterinárnych kontrol v miestach určenia (94/338/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 90/425/EHS z 26. júna 1990 o veterinárnych a zootechnických kontrolách uplatňovaných v obchode vo vnútri spoločenstva s určitými živými zvieratami a produktmi s cieľom dobudovať vnútorný trh [1], naposledy zmenenú a doplnenú smernicou 92/118/EHS [2], najmä na jej článok 5 ods. 3, keďže príslušný orgán členského štátu môže v miestach určenia zvierat alebo produktov kontrolovať, vykonaním nediskriminačnej veterinárnej kontroly na mieste, splnenie požiadaviek článku 3 smernice 90/425/EHS; keďže môže takisto odoberať vzorky v súlade s článkom 5 ods. 1 písm. a); keďže, s cieľom zabezpečiť efektívne vykonávanie týchto kontrol a predísť následným problémom v obchode vo vnútri spoločenstva, chrániac pritom záujmy dotknutých strán, je preto potrebné stanoviť určité podrobné pravidlá pre odber vzoriek; keďže opatrenia prijaté týmto nariadením sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Ak príslušný orgán vykonáva v rámci obchodu so zvieratami vo vnútri spoločenstva odber vzoriek v mieste určenia, postupuje podľa pravidiel stanovených v článku 2 a 3. Článok 2 1. Pri nediskriminačnej kontrole na mieste sa vzorky odoberú podľa možností ihneď, najneskôr do dvoch pracovných dní odo dňa príchodu zvieraťa na miesto určenia, ktorý je uvedený v osvedčení alebo doklade určenom podľa článku 3 ods. 1 písm. d) smernice 90/425/EHS. 2. Časový limit dvoch dní nie je nutné dodržať, ak príslušný orgán vykonáva kontrolu na základe informácií, z ktorých možno predpokladať, že došlo k porušeniu. 3. Bez toho, aby bol dotknutý odsek 1, pokiaľ je príjemca sprostredkovateľom pri prerozdeľovaní zvierat podľa článku 5 ods. 1 písm. b) bod iii) smernice 90/425/EHS, uplatňuje sa odo dňa príchodu zvierat na konečné miesto určenia v členskom štáte doba ďalších dvoch pracovných dní. Článok 3 1. V zorky sa odoberajú v dvojnásobnom množstve, alebo v množstve, ktoré je možné pri teste rozdeliť najmenej na dve časti. 2. Prvá vzorka alebo prvá časť sa otestuje v laboratóriu schválenom príslušným orgánom pre danú chorobu. 3. Druhá vzorka alebo druhá časť, prípadne ďalšie časti, sa zreteľne označia a uložia vo vhodných podmienkach pod dohľadom príslušného orgánu. Článok 4 Toto rozhodnutie je adresované členským štátom. V Bruseli 25. mája 1994 Za Komisiu René Steichen člen Komisie [1] Ú. v. ES L 224, 18.8.1990, s. 29. [2] Ú. v. ES L 62, 15.3.1993, s. 49. --------------------------------------------------
Úradný vestník L 057 , 15/03/1995 S. 0077 - 0077



Rozhodnutie Rady zo 6. marca 1995 o uzavretí Dohody vo forme výmeny listov, ktorou sa mení a dopĺňa Dohoda o spolupráci medzi Európskym hospodárskym spoločenstvom a Jemenskou arabskou republikou (95/67/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej články 113 a 130y v spojitosti s prvou vetou článku 228 ods. 2 a článku 228 ods. 3, so zreteľom na návrh Komisie [1], so zreteľom na stanovisko Európskeho parlamentu [2], keďže podľa článku 130 zmluvy by politika spoločenstva v oblasti rozvoja spolupráce mala podporovať udržateľný hospodársky a sociálny vývoj rozvojových krajín, ich postupné a plynulé začlenenie do svetového hospodárstva a kampaň proti chudobe v týchto krajinách; keďže výsledkom zjednotenia Jemenskej arabskej republiky a Jemenskej ľudovodemokratickej republiky je vznik Jemenskej republiky, je nevyhnutné pozmeniť Dohodu o spolupráci medzi Európskym hospodárskym spoločenstvom a Jemenskou arabskou republikou [3]; keďže s týmto cieľom prebehli rokovania s Jemenskou republikou a vyústili do Dohody vo forme výmeny listov, ktorej schválenie je v záujme spoločenstva, SA ROZHODLA TAKTO: Článok 1 Dohoda vo forme výmeny listov, ktorou sa mení a dopĺňa Dohoda o spolupráci medzi Európskym hospodárskym spoločenstvom a Jemenskou arabskou republikou je týmto v mene Európskeho spoločenstva schválená. Text dohody vo forme výmeny listov je pripojený k tomuto rozhodnutiu. Článok 2 Predseda Rady sa týmto oprávňuje určiť osobu(-y) splnomocnenú(-é) na podpísanie dohody vo forme výmeny listov uvedenej v článku 1 tak, aby zaväzovala spoločenstvo. V Bruseli 6. marca 1995 Za Radu Predseda A. Juppé [1] Ú. v. ES C 310, 16.11.1993, s. 19. [2] Ú. v. ES C 128, 9.5.1994, s. 525. [3] Ú. v. ES L 26, 31.1.1985, s. 2. --------------------------------------------------
31995D0131
26.4.1995 ÚRADNÝ VESTNÍK EURÓPSKYCH SPOLOČENSTIEV L 94/1
ROZHODNUTIE RADY
z 20. februára 1995
o dočasnom uplatňovaní určitých dohôd medzi Európskym spoločenstvom a ur čitými tretími krajinami
o obchode s textilnými výrobkami
(95/131/ES)
RADA EURÓPSKEJ ÚNIE,
so zreteľom na Zmluvu o založení Európskeho spoločenstva,
najmänajejčlánok113vsúvislostisprvouvetoujejčlánku228ods. 2,
so zreteľom na návrh Komisie,keďže Komisia dojednala v mene Spoločenstva dvojstranné
dohodyvoformevýmenylistov,ktorýmisameniaadopĺňajúexis-tujúce dvojstranné dohody, dojednania a protokoly o obchodes textilnými výrobkami s určitými tretími krajinami s prihliadnu-tím na pristúpenie Rakúskej republiky, Fínskej republiky a Švéd-skeho kráľovstva k Európskej únii, ako je stanovené v článkoch75, 100 a 127 aktu o podmienkach pristúpeni a a o úpravách
zmlúv,naktorýchjezaloženáEurópskaúniaaktorésúpripojenék zmluve o pristúpení z roku 1994;
keďžetietodvojstrannédohodybysamalidočasneuplatňovaťod
1. januára 1995 do dokončenia právnych postupov požadova-ných na ich uzatvorenie, s výhradou vzájomného dočasnéhouplatňovania partnerskými krajinami,ROZHODLA TAKTO:
Článok 1
Dvojstranné dohody vo forme výmeny listov, ktorými sa meniaadopĺňajúexistujúcedvojstrannédohody,dojednaniaaprotokolyo obchode s textilnými výrobkami s určitými tretími krajinami,s prihliadnutím na pristúpenie Rakúskej republiky, Fínskejrepubliky a Švédskeho kráľovstva k Európskej únii, ktoré bolidojednané medzi Európskymi spoločenstvom na jednej stranea príslušnými tretími krajinami na druhej strane, uvedenév prílohe k tomuto rozhodnutiu, sa dočasne uplatňujú od1.januáradoichoficiálnehouzatvorenia,svýhradouvzájomnéhouplatňovania partnerskými krajinami.
Článok 2
Texty parafovaných dohôd sú pripojené k tomuto rozhodnutiu.
V Bruseli 20. februára 1995
Za Radu
predseda
E. ALPHANDÉRY11/zv. 22 SK Úradný vestník Európskej únie 3
PRÍLOHA
ZOZNAM KRAJÍN
ARGENTÍNA MAĎARSKO POĽSKO
BANGLADÉŠ INDIA RUMUNSKOBIELORUSKO INDONÉZIA SINGAPURBRAZÍLIA MACAO SLOVENSKOBULHARSKO MALAJZIA JUŽNÁ KÓREAČÍNA MONGOLSKO SRÍ LANKAČESKÁ REPUBLIKA PAKISTAN UKRAJINAESTÓNSKO PERU URUGUAJHONG KONG FILIPÍNY VIETNAM4 SK Úradný vestník Európskej únie 11/zv. 22
Úradný vestník L 028 , 07/02/1995 S. 0013 - 0013



Rozhodnutie Komisie z 2. februára 1995 o zmene a doplnení rozhodnutia 93/231/EHS, ktoré povoľuje pri uvádzaní sadbových zemiakov na trh na celom alebo na časti územia niektorých členských štátov prísnejšie opatrenia proti niektorým nákazám, ako sú ustanovené v prílohách I a II k smernici Rady 66/403/EHS (95/21/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 66/403/EHS zo 14. júna 1966 o uvádzaní sadbových zemiakov na trh [1], naposledy zmenenú a doplnenú smernicou 93/3/EHS [2], najmä na článok 13 odsek 2, so zreteľom na žiadosť podanú Portugalskom, keďže Komisia svojím rozhodnutím 93/231/ES [3] povolila, s ohľadom na uvádzanie sadbových zemiakov na trh na celom alebo na časti územia určitých členských štátov, prísnejšie opatrenia proti niektorým nákazám ako sú ustanovené v prílohách I a II k smernici 66/403/EHS; keďže z porovnania opatrení prijatých Portugalskom pre domácu produkciu sadbových zemiakov v oblastiach Azor s nadmorskou výškou presahujúcou 300 metrov a EHS tried základných sadbových zemiakov spoločenstva je možné vyvodiť, že: - "EHS trieda 1" spĺňa prísnejšie podmienky, - "EHS trieda 2" zodpovedá domácej produkcii určenej pre sadbové zemiaky, a - "EHS trieda 3" zodpovedá domácej produkcii určenej pre spotrebiteľské zemiaky; keďže Portugalsku by malo byť preto povolené obmedziť prístup sadbových zemiakov na trh pre oblasti Azor s nadmorskou výškou presahujúcou 300 metrov iba na základné triedy zemiakov spoločenstva stanovené smernicou Komisie 93/17/EHS [4]; keďže takéto povolenie je v súlade so záväzkami členských štátov podľa spoločných fytosanitárnych predpisov stanovených smernicou Rady 77/93/EHS [5], naposledy zmenenou a doplnenou smernicou 94/13/ES [6]; keďže opatrenia tohto rozhodnutia sú v súlade so stanoviskom Stáleho výboru pre osivá a sadbu v poľnohospodárstve, záhradníctve a lesníctve, PRIJALA TOTO ROZHODNUTIE: Článok 1 Príloha k rozhodnutiu 93/231/EHS sa týmto mení a dopĺňa takto: Po zázname, ktorý sa týka Írska, sa vkladá tento záznam: "1 | 2 | Portugalsko | Azory (oblasti s nadmorskou výškou presahujúcou 300 metrov)". | Článok 2 Toto rozhodnutie je adresované členským štátom. V Bruseli 2. februára 1995 Za Komisiu Franz Fischler člen Komisie [1] Ú. v. ES 125, 11.7.1966, s. 2320/66 [2] Ú. v. ES L 54, 5.3.1993, s. 21 [3] Ú. v. ES L 106, 30.4.1993, s. 11 [4] Ú. v. ES L 106, 30.4.1993, s. 7 [5] Ú. v. ES L 26, 31.1.1977, s. 5 [6] Ú. v. ES L 92, 9.4.1994, s. 27 --------------------------------------------------
Úradný vestník L 085 , 19/04/1995 S. 0032 - 0032



Rozhodnutie Rady z 27. marca 1995, ktoré sa týka uzatvorenia Dohody o spolupráci medzi Európskym spoločenstvom a Srílanskou demokratickou socialistickou republikou o partnerstve a rozvoji (95/129/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej články 113 a 130y, v spojení s prvou vetou článku 228 ods. 2 a prvým pododsekom odseku 3, so zreteľom na návrh Komisie [1], so zreteľom na stanovisko Európskeho parlamentu [2], keďže, podľa článku 130u zmluvy, politika Spoločenstva v oblasti rozvojovej spolupráce by mala posilniť udržateľný ekonomický a sociálny rozvoj rozvojových krajín, ich plynulú a postupnú integráciu do svetovej ekonomiky a kampaň proti chudobe v týchto krajinách; keďže spoločenstvo by, na dosiahnutie svojich cieľov v oblasti vonkajších vzťahov, malo schváliť dohodu uvedenú v tomto rozhodnutí, ROZHODLA TAKTO: Článok 1 Týmto sa v mene Spoločenstva schvaľuje Dohoda o spolupráci medzi Európskym spoločenstvom a Demokratickou socialistickou republikou Srí Lanka o partnerstve a rozvoji. Znenie dohody sa pripája k tomuto rozhodnutiu. Článok 2 Predseda Rady v mene spoločenstva predloží oznámenie, ktoré ustanovuje článok 26 dohody. Článok 3 Komisia za pomoci predstaviteľov členských štátov zastupuje Spoločenstvo v rámci spoločnej komisie ustanovenej článkom 20 dohody. Článok 4 Toto rozhodnutie bude uverejnené v Úradnom vestníku Európskych spoločenstiev. V Bruseli 27. marca 1995 Za Radu Predseda M. Giraud [1] Ú. v. ES C 86, 23.3.1994, s. 5. [2] Ú. v. ES C 18, 23.1.1995. --------------------------------------------------
Úradný vestník L 060 , 18/03/1995 S. 0031 - 0031



Rozhodnutie Komisie z 10. marca 1995 o zmene a doplnení rozhodnutia 93/231/EHS, ktoré povoľuje pri uvádzaní sadbových zemiakov na trh na celom alebo na časti územia niektorých členských štátov prísnejšie opatrenia proti niektorým nákazám, ako sú ustanovené v prílohách I a II k smernici Rady 66/403/EHS (95/76/ES) KOMISIA EURÓPSKY SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 66/403/EHS zo 14. júna 1966 o uvádzaní sadbových zemiakov na trh [1], naposledy zmenenú a doplnenú smernicou 93/3/EHS [2], najmä na článok 13 odsek 2, so zreteľom na žiadosť podanú Fínskom, keďže Komisia svojím rozhodnutím 93/231/EHS [3], zmenenom a doplnenom rozhodnutím 95/21/ES [4], povolila, s ohľadom na uvádzanie sadbových zemiakov na trh na celom alebo na časti územia určitých členských štátov, prísnejšie opatrenia proti niektorým nákazám ako sú ustanovené v prílohách I a II k smernici 66/403/EHS; keďže z porovnania opatrení prijatých Fínskom pre domácu produkciu sadbových zemiakov v niektorých častiach jeho územia a EHS tried základných sadbových zemiakov spoločenstva je možné vyvodiť, že: - "EHS trieda 1" spĺňa prísnejšie podmienky, - "EHS trieda 2" zodpovedá domácej produkcii určenej pre sadbové zemiaky, a - "EHS trieda 3" zodpovedá domácej produkcii určenej pre spotrebiteľské zemiaky; keďže Fínsku by malo byť preto povolené obmedziť prístup sadbových zemiakov na trh pre niektoré oblasti jeho územia iba na základné triedy zemiakov spoločenstva stanovené smernicou Komisie 93/17/EHS [5]; keďže takéto povolenie je v súlade so záväzkami členských štátov podľa spoločných fytosanitárnych predpisov stanovených smernicou Rady 77/93/EHS [6], naposledy zmenenou a doplnenou smernicou 94/13/ES [7]; keďže opatrenia tohto rozhodnutia sú v súlade so stanoviskom Stáleho výboru pre osivá a sadbu v poľnohospodárstve, záhradníctve a lesníctve, PRIJALA TOTO ROZHODNUTIE: Článok 1 Do prílohy k rozhodnutiu 93/231/EHS sa pred záznam, ktorý sa týka Nemecka, vkladá tento záznam: "1 | 2 | Fínsko | obce Liminka, Temmes a Tyrnävä" | . Článok 2 Toto rozhodnutie je adresované členským štátom. V Bruseli 10. marca 1995 Za Komisiu Franz Fischler člen Komisie [1] Ú. v. ES 125, 11.7.1966, s. 2320/66 [2] Ú. v. ES L 54, 5.3.1993, s. 21 [3] Ú. v. ES L 106, 30.4.1993, s. 11 [4] Ú. v. ES L 28, 7.2.1995, s. 13 [5] Ú. v. ES L 106, 30.4.1993, s. 7 [6] Ú. v. ES L 26, 31.1.1977, s. 5 [7] Ú. v. ES L 92, 9.4.1994, s. 27 --------------------------------------------------
Úradný vestník L 091 , 22/04/1995 S. 0045 - 0045



Rozhodnutie Rady zo 7. apríla 1995 o podpísaní Dohovoru o colnom vybavovaní kontajnerov spoločného fondu "pool", používaných v medzinárodnej doprave (Ženeva, 21. január 1994) zo strany spoločenstva, bez výhrady ratifikácie (95/137/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 113, v súvislosti s prvou vetou článku 228 (2), so zreteľom na návrh Komisie, keďže sa Dohovor o colnom vybavovaní kontajnerov spoločného fondu "pool", používaných v medzinárodnej doprave, ďalej len "dohovor", dohodnutý pod záštitou Organizácie spojených národov a podpísaný v Ženeve 21. januára 1994, snaží podporiť efektívne využitie kontajnerov v medzinárodnej doprave tým, že uľahčuje administratívne postupy najmä z hľadiska zníženia prepravy prázdnych jednotiek; keďže článok 14 (3) dohovoru umožňuje jeho podpis regionálnymi, hospodárskymi, integrovanými organizáciami; keďže na základe hlavných praktických výhod pre hospodárskych operátorov, dohovor by sa mal schváliť a podpísať zo strany spoločenstva bez výhrady ratifikácie; keďže by však dohovor mal byť napriek tomu akceptovaný s výhradou, odrážajúcou niektoré prekážky týkajúce sa colnej únie a súčasnej úrovne harmonizácie vzhľadom na dovoz a vývoz náhradných častí pre opravy a príslušenstva a výstroja kontajnerov; keďže, z toho dôvodu by sa spoločenstvo malo stať zmluvnou stranou dohovoru s vyššie uvedenou výhradou, ROZHODLA TAKTO: Článok 1 Dohovor o colnom vybavovaní kontajnerov spoločného fondu "pool", používaných v medzinárodnej doprave, sa týmto v mene spoločenstva schvaľuje s výhradou týkajúcou sa záležitostí, ktoré podliehajú jeho výlučnej kompetencii. Znenie dohovoru a výhrada spoločenstva, ktorá je jeho súčasťou, sú uvedené v prílohách I a II. Znenie oznámenia uvedeného v článku 14 (3) dohovoru je v prílohe III. Článok 2 Predseda Rady je týmto oprávnený určiť osobu splnomocnenú: - podpísať dohovor, aby bol záväzný pre spoločenstvo, bez výhrady ratifikácie, - postupovať pri oznamovaní tak, ako je uvedené v článku 14 (3) dohovoru. V Luxemburgu 7. apríla 1995 Za Radu predseda J. Rossi --------------------------------------------------
Úradný vestník L 070 , 30/03/1995 S. 0025 - 0026



Rozhodnutie Komisie zo 17. marca 1995, ktorým sa mení a dopĺňa rozhodnutie 94/621/ES o ochranných opatreniach v súvislosti s určitými živými zvieratami a živočíšnymi výrobkami s pôvodom v Albánsku alebo pochádzajúcich z Albánska (Text s významom pre EHP) (95/89/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/496/EHS z 15. júla 1991, ktorou sa stanovujú zásady organizácie veterinárnych kontrol zvierat vstupujúcich do spoločenstva z tretích krajín, a ktorou sa menia a dopĺňajú smernice 89/662/EHS, 90/425/EHS a 90/675/EHS [1], naposledy zmenenú a doplnenú Aktom o pristúpení Rakúska, Fínska a Švédska, a najmä na jej článok 18, so zreteľom na smernicu Rady 90/675/EHS z 10. decembra 1990, ktorou sa stanovujú zásady organizácie veterinárnych kontrol výrobkov vstupujúcich do spoločenstva z tretích krajín [2], naposledy zmenenú a doplnenú Aktom o pristúpení Rakúska, Fínska a Švédska, a najmä na jej článok 19, keďže v Albánsku sa zistili prípady cholery; keďže tieto prípady môžu viesť k vážnemu ohrozeniu zdravia obyvateľstva; keďže rozhodnutím 94/621/ES [3], naposledy zmeneným a doplneným rozhodnutím 94/702/ES [4], prijala Komisia potrebné opatrenia; keďže skupina odborníkov Komisie vykonala v Albánsku kontrolu s cieľom vyhodnotiť opatrenia prijaté albánskymi úradmi; keďže na základe správy tejto skupiny odborníkov je potrebné ponechať ochranné opatrenia týkajúce sa lastúrnikov, ostnokožcov, plášťovcov a morských ulitníkov v každej podobe, ako aj živých rýb a mäkkýšov prepravovaných vo vode; keďže opatrenia tohto rozhodnutia sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Rozhodnutie 94/621/ES sa mení a dopĺňa takto: 1. Článok 1 sa nahrádza týmto: "Článok 1 Členské štáty zakážu dovoz lastúrnikov, ostnokožcov, plášťovcov a morských ulitníkov v každej podobe, ako aj živých rýb a mäkkýšov prepravovaných vo vode, s pôvodom v Albánsku alebo pochádzajúcich z Albánska." 2. Článok 3 sa ruší. Článok 2 Členské štáty zmenia svoje opatrenia uplatňované pri dovoze tak, aby ich zosúladili s týmto rozhodnutím. Informujú o tom Komisiu. Článok 3 Toto rozhodnutie je adresované členským štátom. V Bruseli 17. marca 1995 Za Komisiu Franz Fischler člen Komisie [1] Ú. v. ES L 268, 24.9.1991, s. 56. [2] Ú. v. ES L 373, 31.12.1990, s. 1. [3] Ú. v. ES L 246, 21.9.1994, s. 25. [4] Ú. v. ES L 284, 1.11.1994, s. 64. --------------------------------------------------
Úradný vestník L 095 , 27/04/1995 S. 0045 - 0046



Rozhodnutie Rady a Komisie z 10. apríla 1995 týkajúce sa uzavretia Dohody medzi Európskymi spoločenstvami a vládou Spojených štátov amerických týkajúcej sa uplatňovania právnych predpisov o hospodárskej súťaži (95/145/ES, ESUO) RADA EURÓPSKEJ ÚNIE, KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva a najmä na jej články 87 a 235 v súvislosti s prvým pododsekom článku 228 ods. 3, so zreteľom na Zmluvu o založení Európskeho spoločenstva uhlia a ocele a najmä na jej články 65 a 66, so zreteľom na návrh Komisie, so zreteľom na stanovisko Európskeho parlamentu [1], keďže článok 235 Zmluvy o založení Európskeho spoločenstva sa musí uplatňovať kvôli začleneniu do textu dohody o fúziách a akvizíciách, na ktoré sa vzťahuje nariadenie Rady (EHS) č. 4064/89 z 21. decembra 1989 o kontrole koncentrácií medzi podnikmi [2], ktoré sú v podstate založené na článku 235; keďže vzhľadom na stále sa zvyšujúci rozsah medzinárodne oznamovaných problémov týkajúcich sa hospodárskej súťaže by sa mala posilniť spolupráca v tejto oblasti; keďže preto Komisia dojednala dohodu s vládou Spojených štátov amerických o uplatňovaní pravidiel Európskych spoločenstiev a Spojených štátov amerických týkajúcich sa hospodárskej súťaže; keďže dohoda by sa mala schváliť vrátane výmeny interpretačných listov, ROZHODLI TAKTO: Článok 1 Týmto sa schvaľuje Dohoda medzi Európskymi spoločenstvami a vládou Spojených štátov amerických týkajúca sa uplatňovania ich právnych predpisov pokiaľ ide o hospodársku súťaž vrátane výmeny interpretačných listov v mene Európskeho spoločenstva a Európskeho spoločenstva uhlia a ocele. K tomuto rozhodnutiu sú priložené texty dohody a výmeny interpretačných listov zostavené v anglickom jazyku. Článok 2 Dohoda sa uplatňuje s účinnosťou od 23. septembra 1991. Článok 3 Predseda Rady sa týmto oprávňuje určiť osobu(-y) splnomocnenú(-é) na informovanie vlády Spojených štátov amerických o schválení dohody v mene Európskeho spoločenstva a podpísanie výmeny interpretačných listov. Komisia určuje osobu(-y) splnomocnenú(-é) na informovanie vlády Spojených štátov amerických o schválení dohody v mene Európskeho spoločenstva uhlia a ocele a podpísanie výmeny interpretačných listov. V Luxemburgu 10. apríla 1995 Za Radu predseda J. Puech Za Komisiu J. Santer predseda [1] Stanovisko doručené 20. januára 1995 (Ú. v. ES C 43, 20.2.1995) a 17. marca 1995 (Ú. v. ES C 89, 10.4.1995). [2] Ú. v. ES L 395, 30.12.1989, s. 1 (opravená verzia: Ú. v. ES L 257, 21.9.1990, s. 13). --------------------------------------------------